CELEX: 32007D0152
Language: sk
Date: 2007-03-06 00:00:00
Title: 2007/152/ES: Rozhodnutie Komisie zo 6. marca 2007 , ktorým sa mení a dopĺňa rozhodnutie 2006/805/ES, pokiaľ ide o opatrenia na kontrolu zdravia zvierat v súvislosti s klasickým morom ošípaných v Maďarsku [oznámené pod číslom K(2007) 671] (Text s významom pre EHP )

7.3.2007   
            
            
               SK
            
            
               Úradný vestník Európskej únie
            
            
               L 67/10
            
         
      ROZHODNUTIE KOMISIE
   
   zo 6. marca 2007,
   ktorým sa mení a dopĺňa rozhodnutie 2006/805/ES, pokiaľ ide o opatrenia na kontrolu zdravia zvierat v súvislosti s klasickým morom ošípaných v Maďarsku
   [oznámené pod číslom K(2007) 671]
   (Text s významom pre EHP)
   (2007/152/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 10 ods. 4,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (2), a najmä na jej článok 9 ods. 4,
   keďže:
   
               (1)
            
            
               Rozhodnutie Komisie 2006/805/ES z 24. novembra 2006 o opatreniach na kontrolu zdravia zvierat v súvislosti s klasickým morom ošípaných v určitých členských štátoch (3) bolo prijaté ako reakcia na výskyt ohnísk klasického moru ošípaných v určitých členských štátoch. V uvedenom rozhodnutí sa stanovujú určité opatrenia na kontrolu choroby týkajúcej sa klasického moru ošípaných v uvedených členských štátoch.
            
         
               (2)
            
            
               Maďarsko oznámilo Komisii, že sa v januári 2007 zistil výskyt danej choroby u diviakov v okrese Nógrád a v súlade s opatreniami stanovenými v smernici Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (4) sa prijali potrebné opatrenia na kontrolu danej choroby. Je vhodné zodpovedajúcim spôsobom zmeniť a doplniť rozhodnutie 2006/805/ES, aby sa príslušné opatrenia na kontrolu choroby stanovené v uvedenom rozhodnutí vzťahovali aj na daný okres.
            
         
               (3)
            
            
               V záujme transparentnosti právnych predpisov Spoločenstva by sa mal zoznam príslušných členských štátov alebo ich regiónov, ako je stanovené v prílohe k rozhodnutiu 2006/805/ES, nahradiť textom v prílohe k tomuto rozhodnutiu.
            
         
               (4)
            
            
               Rozhodnutie 2006/805/ES by sa preto malo zodpovedajúcim spôsobom zmeniť alebo doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2006/805/ES sa mení a dopĺňa takto:
   
               1.
            
            
               V článku 1 sa prvý odsek nahrádza týmto:
               „Týmto rozhodnutím sa ustanovujú určité kontrolné opatrenia v súvislosti s klasickým morom ošípaných v členských štátoch alebo ich regiónoch, ako je stanovené v prílohe (ďalej len ‚príslušné členské štáty’).“
            
         
               2.
            
            
               Príloha k rozhodnutiu 2006/805/ES sa nahrádza textom v prílohe k tomuto rozhodnutiu.
            
         Článok 2
   Toto rozhodnutie je určené členským štátom.
   
      V Bruseli 6. marca 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).
   
      (2)  Ú. v. ES L 395, 30.12.1989, s. 13. Smernica naposledy zmenená a doplnená smernicou Európskeho parlamentu a Rady 2004/41/ES (Ú. v. EÚ L 157, 30.4.2004, s. 33).
   
      (3)  Ú. v. EÚ L 329, 25.11.2006, s. 67. Rozhodnutie zmenené a doplnené rozhodnutím 2007/137/ES (Ú. v. EÚ L 57, 24.2.2007, s. 25).
   
      (4)  Ú. v. ES L 316, 1.12.2001, s. 5. Smernica naposledy zmenená a doplnená smernicou 2006/104/ES (Ú. v. EÚ L 363, 20.12.2006, s. 352).
   
      PRÍLOHA
      
         
            „PRÍLOHA
            ČASŤ I
            1.   Nemecko
            A.   Porýnie-Falcko:
            
                        a)
                     
                     
                        v okrese (Kreis) Ahrweiler: samosprávne obce Adenau a Altenahr;
                     
                  
                        b)
                     
                     
                        v okrese Daun: samosprávne obce Obere Kyll a Hillesheim, v samosprávnej obci Daun lokality Betteldorf, Dockweiler, Dreis-Brück, Hinterweiler a Kirchweiler, v samosprávnej obci Kelberg lokality Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath a Welcherath, v samosprávnej obci Gerolstein lokality Berlingen, Duppach, Hohenfels-Essingen, Kalenborn-Scheuern, Neroth, Pelm a Rockeskyll a mesto Gerolstein;
                     
                  
                        c)
                     
                     
                        v okrese Bitburg-Prüm: v samosprávnej obci Prüm lokality Büdesheim, Kleinlangenfeld, Neuendorf, Olzheim, Roth bei Prüm, Schwirzheim a Weinsheim.
                     
                  B.   Severné Porýnie-Vestfálsko:
            
                        a)
                     
                     
                        v okrese Euskirchen: mestá Bad Münstereifel, Mechernich, Schleiden a lokality Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (v meste Euskirchen) a samosprávne obce Blankenheim, Dahlem, Hellenthal, Kall a Nettersheim;
                     
                  
                        b)
                     
                     
                        v okrese Rhein-Sieg: mestá Meckenheim a Rheinbach, samosprávna obec Wachtberg, lokality Witterschlick, Volmershofen, Heidgen (v samosprávnej obci Alfter) a lokality Buschhoven, Morenhoven, Miel a Odendorf (v samosprávnej obci Swisttal);
                     
                  
                        c)
                     
                     
                        mesto Aachen: južne od diaľníc A4, A544 a od štátnej cesty B1;
                     
                  
                        d)
                     
                     
                        mesto Bonn: južne od štátnej cesty 56 a diaľnice A 565 (Bonn-Endenich až Bonn-Poppelsdorf) a juhozápadne od štátnej cesty 9;
                     
                  
                        e)
                     
                     
                        v okrese Aachen: mestá Monschau a Stolberg a samosprávne obce Simmerath a Roetgen;
                     
                  
                        f)
                     
                     
                        v okrese Düren: mestá Heimbach a Nideggen a samosprávne obce Hürtgenwald a Langerwehe.
                     
                  2.   Francúzsko
            Územie departmentu Bas-Rhin a Moselle, ktoré sa nachádza západne od Rýna, a Marnsko-rýnsky prieplav, severne od diaľnice A4, východne od rieky Sarre a južne od hranice s Nemeckom a samosprávne obce Holtzheim, Lingolsheim a Eckbolsheim.
            ČASŤ II
            1.   Maďarsko
            Územie okresu Nógrád.
            2.   Slovensko
            Územie, ktoré patrí do pôsobnosti Regionálnej veterinárnej a potravinovej správy (RVPS) v Trenčíne (okresy Trenčín a Bánovce nad Bebravou), Prievidzi (okresy Prievidza a Partizánske), Púchove (len okres Ilava), Žiari nad Hronom (okresy Žiar nad Hronom, Žarnovica a Banská Štiavnica), Zvolene (okresy Zvolen, Krupina a Detva), Lučenci (okresy Lučenec a Poltár) a Veľkom Krtíši.
            ČASŤ III
            1.   Bulharsko
            Celé územie Bulharska.“